cyanic-selkie/wikianc huggingface dataset:
მოსკოვის სახელმწიფო უნივერსიტეტი
ისტორია
უნივერსიტეტს თავდაპირველად გამოეყო მთავარი სამედიცინო მაღაზიის შენობა წითელ მოედანზე, მოგვიანებით კი ეკატერინე დიდის ბრძანებით იგი გადატანილ იქნა მის ამჟამინდელ ნეოკლასიკურ შენობაში მახოვაიას ქუჩის მოპირდაპირე მხარეს.
მე-18 საუკუნეში უნივერსიტეტს სამი ფაკულტეტი ჰქონდა — ფილოსოფიის, სამედიცინო და იურისპრუდენციის. 1779 წელს მიხაილ ხერასკოვმა დააფუძნა დიდგვაროვანთა პანსიონი (Благородный пансион), რომელიც 1830 წელს გიმნაზიად გადაკეთდა. უნივერსიტეტის სტამბა, რომელსაც 1780-იან წლებში ნიკოლაი ნოვიკოვი ხელმძღვანელობდა, უშვებდა ყველაზე პოპულარულ გაზეთს იმპერიულ რუსეთში — მოსკოვსკიე ვედომოსტი.
1905 წელს უნივერსიტეტში ჩამოყალიბდა სოციალ-დემოკრატიული ორგანიზაცია, რომლის მოწოდება იყო მეფის ჩამოგდება და რუსეთის რესპუბლიკად გადაქცევა. ცარისტული მთავრობა უნივერსიტეტს დახურვით დაემუქრა. 1911 წელს უნივერსიტეტის კამპუსზე კავალერიის შემოყვანისა და პროფესორთა შეურაცხყოფის პროტესტის ნიშნად, 130 მეცნიერი და პროფესორი კოლექტიურად გადადგა, მათ შორის იყვნენ ნიკოლაი ზელინსკი, პიოტრ ლებედევი და სერგეი ჩაპლიგინი. ამას უნივერსიტეტის მასიური წმენდა მოჰყვა, რის შედეგად ათასობით სტუდენტი გაირიცხა.
მთავარი შენობა
მინი|250პქ|მარცხნივ|მოსკოვის სახელმწიფო უნივერსიტეტის შენობა 1953 წლიდან მთავარი განყოფილებები მდებარეობს ვორობიოვკაზე (ყოფილი „ლენინსკიე გორი“). შენობის პროექტი ეკუთვნის არქიტექტორ ლევ რუდნევს. ომისშემდგომ პერიოდში სტალინის ბრძანებით ქალაქში აშენდა შვიდი უზარმაზარი ნეოკლასიკური ცათამბჯენი. მგუ-ს მთავარი შენობა მათგან უდიდესი იყო. ის ასევე უმაღლესი შენობა იყო იმ პერიოდში მთელს ევროპაში. შენობის მთავარი კოშკი 240 მ, 36 სართულიანი იყო და ჰქონდა ოთხი ფრთა სტუდენტური და მასწავლებელთა საცხოვრებლებით. შენობის კორიდორთა სიგრძე 33 კმ-ია, ხოლო ოთახთა საერთო რაოდენობა - 5000. ვარსკვლავი კოშკის თავზე 12 ტონას იწონის და იმხელაა, რომ ის მცირე ოთახსა და სათვალთვალო დეკს დაიტევდა. შენობის ფასადის მთავარი ორნამენტებია უზარმაზარი საათები, ბარომეტრები, თერმომეტრები, მონუმენტური ძეგლები და საბჭოთა სიმბოლიკა. შენობის წინ ტერასაზე შესაბამისი პროპორციების მომავლისკენ ომპტიმისტურად და თავდაჯერებით მომზირალი ქალ-ვაჟი სტუდენტების მონუმენტი დგას.
სქოლიო
კატეგორია:რუსეთის უნივერსიტეტები კატეგორია:მოსკოვის ცათამბჯენები კატეგორია:მოსკოვი
Inquisitor lassulus
სქოლიო
კატეგორია:მუცელფეხიანები
ოტაგოს მუზეუმი
წარმოშობა
სახელწოდება „ოტაგოს მუზეუმი“ პირველად ჯეიმზ ჰექტორმა გამოიყენა მისი გეოლოგიური კოლექციის გამოფენისას 1865 წლის ახალი ზელანდიის ექსპოზიციაზე, რომელიც დანიდინში მოეწყო. ამ კოლექციების ნაწილი ოტაგოს მუზეუმის მთავარ ბირთვს წარმოადგენდა, რომელიც საზოგადოებისათვის პირველად 1868 წლის 12 სექტემბერს გაიხსნა. მუზუემი თავდაპირველად მდებარეობდა დანდინის გაცვლების ნაგებობაში, პრინცესის ქუჩაზე. მას შემდეგ, რაც მუზეუმის კოლექცია თანდათან გაიზარდა საჭირო გახდა ახალი დიდი ზომის ნაგებობა. 1874 წლის დეკემბერში დიდი მეფის ქუჩაზე გადაწყდა მუზეუმის ახალი ნაგებობის აშენება. 1877 წლის აგვისტოში გაიხსნა ახალი ნაგებობა, რომელიც დღესაც მუზეუმის ადგილსამყოფელს წარმოადგენს. მუზეუმის თავდაპირველი შესასვლელი, რომელიც გაფორმებული იყო ოამარუს ლოდებითა და დორიული სტილის სვეტებით, დიდი მეფის ქუჩაზე კვლავ არსებობს მაგრამ მუზეუმის ამჟამინდელი შესასვლელი მუზეუმის ნაკრძალის მხრიდანაა.
მუზეუმის მენეჯმენტი ოტაგოს უნივერსიტეტში 1877 წელს გადაიტანეს. ეს შეთანხმება გაგრძელდა 1955 წლამდე, როდესაც ახალი სამმართველო სტუქტურა დაარსდა ოტაგოს მუზეუმის სამეურვეო საბჭომ ახალი სამმართველო სტუქტურა დაამტკიცა.
thumb|240 px|ოტაგოს მუზეუმის ინტერიერი, [[1883-2886 წლებში]] thumb|240 px|ტუჰურას ტროპიკული ტყე 240 px|thumb|გამცვლელი ნაგებობა, ოტაგოს მუზეუმის თავდაპირველი სამყოფელი
არქტიექტურა და განვითარება
მუზეუმის ნაგებობა დაახლოებით 100 წელზე მეტი ხნისაა, რომელსაც ისტორიული ადგილების სამეურვეო საბჭოს დეპარტამენტის მიერ პირველი კატეგორია აქვს მინიჭებული.
მუზეუმის ინტერაქციული სამეცნიერო ცენტრი, „მსოფლიოს აღმომჩენი“ 1991 წელს გაიხსნა. განმეორებითი განვითარების დროს იგი პირვანდელიმიწისქვეშა მდებარეობიდან პირველ სართულზე გადაიტანეს. 2007 წელს გაიხსნა დამატებითი სამეცნიერო ცენტრი, ტროპიკული ტყეების შესახებ, რომელიც ქერცლფრთიანების კოლექციასთან ერთად ტროპიკების ფლორისა და ფაუნის ნიმუშებსაც მოიცავს. ტროპიკული ტყის კოლექცია ტურისტებისათვის მნიშვნელოვან ადგილს წარმოადგენს.2017 წლის განმავლობაში სამეცნიერო ცენტრი განახლდა და ამავე წლის დეკემბერში გაიხსნა როგორც „ტუჰურა ოტაგოს საზოგადოების მეურვეობის სამეცნიერო ცენტრი“ (Tūhura Otago Community Trust Science Centre).
კოლექცია
ბუნებისმეტყველების მხრივ, მუზეუმს ეკუთვნის მწერების კოლექცია, რომელსაც საერთაშორისო მნიშვნელობის სტატუსი აქვს მინიჭებული. ობობების კოლექცია მოიცავს ისეთ სახეობებსაც, რომლებიც წყნარი ოკეანის ფართო არეალისთვისაა დამახასიათებელი. ასევე წარმოდგენილია ნიმუშები მსოფლიოს სხავადსხვა წერტილიდან. ზღვის უხერხემლოების ნიმუშების რაოდენობა 40 000-ზე მეტს წარმოადგენს. ასეცე წარმოდგენილია 30 000-ზე მეტი არტეფაქტი ფრინველების შესახებ (მათ შორის კვერცხები და ბუდეები). მოას კოლექცია მსოფლიოს საუკეთესოთა შორისაა, რომელიც ამ არსების ორ კვერცხს ინახავს.
ჰუმანიტარული მეცნიერებების მხრივ მუზეუმის კოლექცია მოიცავს ყოველდღირ ნივთებს მიკრონეზიიდან, მელანეზიიდან, პოლინეზიიდან და ავსტრალიიდან. ასევე არსებობს მაურის კულტურის ნაწილის, ტაონგას კოლექცია. მსოფლიოს სხვა ნაწილებიდან წარმოდგენილია ეთნოგრაფიული ნიმუშები, მათ შორის: იარაღები და ჯავშნები ინდოეთიდან, კლასიკური მსოფლიოს უძველესი მონეტები, ისლამური კერამიკა, ასევე აშანტის ოქროს ნაკეთობები. მუზეუმში ასევე დაცულია სოლისებრი დამწერლობის 150-მდე ნიმუში, რომელიც სამხრეთ ნახევარსფეროში ამ ტიპის ყველაზე ფართომასშტაბიან კოლექციას წარმოადგენს. ასევე ინახება ჭურჭელი, საიუველირო ნაწარმი, კოსტუმები, მინის ჭურჭელი, საათები, ავეჯი, მარკები, იარაღები, კამერები და ქვის იარაღები.
სქოლიო
კატეგორია:დანიდინის ღირსშესანიშნაობები კატეგორია:1868 წელს დაარსებული მუზეუმები კატეგორია:ახალი ზელანდიის მუზეუმები
რივასის დეპარტამენტი
რივასის დეპარტამენტში დაიბადა ნიკარაგუის ერთადერთი ქალი პრეზიდენტი ვიოლეტა ბარიოს დე ჩამორო.
სქოლიო
კატეგორია:ნიკარაგუის დეპარტამენტები
რუსეთის ისტორიული მუზეუმი
რუსეთის სახელმწიფო ისტორიული მუზეუმი (რუს. Государственный Исторический музей) მდებარეობს მოსკოვში, წითელ მოედანზე. მუზეუმში გამოფენილ ექსპონატთა ფართო სპექტრი მოიცავს დღევანდელი რუსეთის ტერიტორიაზე მცხოვრები პრეისტორიული ტომების საყოფაცხოვრებო იარაღებსა და რომანოვთა დინასტიის მიერ შეძენილ ფასდაუდებელ ხელოვნების ნიმუშებსა და განძეულობას. ექსპონატთა საერთო რაოდენობა რამდენიმე მილიონს აჭარბებს.
ადგილზე, რომელიც ამჟამად მუზეუმს უჭირავს, ადრე მდებარეობდა ე.წ. "მთავარი სამედიცინო მაღაზია", რომელიც პეტრე დიდის ბრძანებით აიგო მოსკოვის ბაროკოს სტილში. რამდენიმე ოთახი ამ შენობაში ეთმობოდა ანტიკვარიატის სამეფო კოლექციებს. სხვა ოთახებში განლაგებული იყო პირველი რუსეთის უნივერსიტეტი, რომელიც მიხეილ ლომონოსოვმა დააფუძნა 1755 წელს.
მუზეუმის მნიშვნელოვან ექსპონატთა შორისაა ვოლგის სანაპიროსთან გათხრებით ნაპოვნი კარაველა, სკვითების ოქროს სამკაულები, ნოვგოროდის ხის ტაბლეტები, მე-6 საუკუნით დათარიღებული მანუსკრიპტები და სხვ. ბიბლიოთეკაში დაცულია უძვირფასესი ხელნაწერები - ხლუდოვის ფსალმუნი (860), სვიატოსლავის წერილები (1073), მსტისლავის სახარება (1117), იურიევის სახარება (1119) და ჰალიკის სახარება (1144). მუზეუმის მონეტების კოლექცია 1,7 მილიონ მონეტას ითვლის და ის უდიდესია რუსეთში.
რესურსები ინტერნეტში
კატეგორია:მოსკოვის მუზეუმები
თამაზ ამბროლაძე
თამაზ ამბროლაძე (დ. 23 დეკემბერი, 1936, ქუთაისი — გ. 2017) — ქართველი გეოლოგი, ინჟინერი, მეცნიერი, პედაგოგი.
ბიოლოგია
1960 წელს მუშაობა დაიწყო სახელმწიფო საპროექტო ინსტიტუტ „საქგიპროშახტში“ ინჟინრად, სადაც მუშაობდა 1962 წლამდე. 1962-1968 წლებში მუშაობდა საქართველოს პოლიტექნიკურ ინსტიტუტში, ჰიდრავლიკისა და ჰიდრონაგებობების კათედრაზე. 1962-1965 წლებში იყო კათედრის ასპირანტი, შემდეგ ლაბორანტი და ასისტენტი. 1968-2006 წლებში ეწეოდა პედაგოგიურ მოღვაწეობას საქართველოს პოლიტექნიკური ინსტიტუტის ჰიდრავლიკის კათედრაზე, პედაგოგ-დოცენტის სტატუსით. 1970-1973 წლებში იყო საქართველოს პოლიტექნიკური ინსტიტუტის ჰიდროტექნიკისა და სანტექნიკის ფაკულტეტის სამეცნიერო საბჭოს სწავლული მდივანი. 1973-1976 წლებში მუშაობდა ჰიდროტექნიკისა და სანტექნიკის ფაკულტეტის დეკანის მოადგილედ. 1976-1985 წლებში იყო საქართველოს პოლიტექნიკური ინსტიტუტის ჰიდროტექნიკისა და სანტექნიკის ფაკულტეტის დეკანი. 2006-2017 წლებში არჩეული იყო საქართველოს ტექნიკური უნივერსიტეტის ჰიდროინჟინერიის დეპარტამენტის ასოცირებულ პროფესორად და ეწეოდა პედაგოგიურ მოღვაწეობას, ჰიდრავლიკისა და საინჟინრო ეკოლოგიის მიმართულებით. ავტორია 50-ზე მეტი სამეცნიერო ნაშრომის, 2 სახელმძღვანელოს, დამხმარე სახელმძღვანელოსა და სასწავლო-მეთოდური ლიტერატურის. იყო საერთაშორისო კონგრესის სარედაქციო კოლეგიის წევრი (2009). მრავალწლიანი სამეცნიერო-პედაგოგიური მოღვაწეობისათვის მიღებული ჰქონდა საუწყებო ჯილდოები და საპატიო სიგელები.
რესურსები ინტერნეტში
კატეგორია:დაბადებული 23 დეკემბერი კატეგორია:დაბადებული 1936 კატეგორია:გარდაცვლილი 2017 კატეგორია:ქართველი გეოლოგები კატეგორია:ქართველი ინჟინრები კატეგორია:ქართველი პედაგოგები
Scheiße
Scheiße (ალტერნატიული სახელწოდება: Scheisse, Scheibe და Shiza. ჯანდაბა) — ამერიკელი პოპ-მომღერალ ლედი გაგას სიმღერა, მისი მეორე სტუდიური ალბომიდან Born This Way (2011). სიმღერა დაწერილია გაგას და RedOne-ის მიერ, რომლებიც ასევე სიმღერის პროდიუსერებიც არიან. სიმღერა ჩაიწერა გაგას მეორე მსოფლიო ტურის The Monster Ball Tour-ის ავტობუსში ევროპის კონცერტების დროს. სიმღერის რემიქსის პრემიერა მოხდა 2011 წლის 19 იანვარს ტერი მაგლერის მოდების ჩვენების დროს პარიზში. გაგამ შემდგომ სიმღერის რეფრენი შეასრულა Germany's Next Topmodel-ზე და iHeartRadio-ს ფესტივალზე.
"Scheiße" არის საცეკვაო პოპ სიმღერა, რომელსაც თან ახლავს მძიმე სინთეზატორი. სიმღერას ასევე გააჩნია სწრაფი ტექნო რიტმი, რომელზეც ევროპული დისკოს გავლენა აღინიშნება. გაგა სიმღერის დასაწყისში საუბრობს გერმანულ ენაზე, სიმღერის სახელიც გერმანულია. სიმღერას აქვს ფემინისტური ტონი, გაგა სიმღერაში საუბრობს ქალთა გაძლიერებაზე. სიმღერამ კრიტიკოსების მხრიდან მიიღო დადებითი შეფასება და მათ ხაზი გაუსვევს გაგას გერმანულ აქცენტს. სიმღერა მოხდა ამერიკის შეერთებული შტატების, დიდი ბრიტანეთის, კანადის, გერმანიის და სამხრეთ კორეის ჩარტში.
სიმღერების სია
Remixes
კრედიტები და პერსონალი
კრედიტები აღებულია ალბომ Born This Way-ის ბუკლეტიდან.
რესურსები ინტერნეტში
კატეგორია:2011 წლის სიმღერები კატეგორია:ლედი გაგას სიმღერები კატეგორია:სიმღერები ლედი გაგას ავტორობით კატეგორია:სიმღერები ლედი გაგას პროდიუსერობით კატეგორია:სიმღერები RedOne-ის ავტორობით კატეგორია:სიმღერები RedOne-ის პროდიუსერობით
მადევარი ძაღლები
მადევარი (მდევარი) ძაღლები — სხვადასხვა ჯიშის სანადირო ძაღლები. მადევარი ძაღლები ალღოთი აგნებენ ნადირის კვალს და ხმამაღლა ყეფით დევნიან მათ (აქედან წარმოდგება სახელწოდება). მსოფლიოში ცნობილია 40-მდე ჯიში. ყოფილ სსრკ-ში მოშენებულია 3: რუსული მადევარი, რუსული ჭრელი, ესტონური მადევარი. ყველაზე გავრცელებულია რუსული ჭრელი მადევარი, როგორც ჯიში რეგისტრირებულია 1925 წელს. სიმაღლით, კონსტიტუციით და შრომისუნარიანობით რუსულ მადევარს არ ჩამოუვარდება. საქართველოში ძველთაგანვე ცნობილია იმერული მადევარი. ყოფილ სსრკ-ში აღრიცხული იყო დაახლოებით 80 ათასამდე მადევარი ძაღლი.
ლიტერატურა
კატეგორია:ძაღლის ჯიშები
კუესტა
მინი|კუესტური ფერდობი, [[ყირიმი, უკრაინა]] მინი|ხვამლის მასივი კუესტა (cuesta — ფერდობი, მთის კალთა) — ასიმეტრიული სერი, რომელიც წარმოიქმნება მონოკლინურად დახრილ სხვადასხვა სიმკვრივის შრეთა ზედაპირების გადარეცხვის შედეგად. კუესტის დამრეცი კალთა ემთხვევა ეროზიისადმი მდგრადი შრის დაქანებას, ციცაბო კი დაშრევების ჭრილს წარმოადგენს. ხშირად გვხვდება დიდი ნაოჭების ფრთებზე ან გუმბათისებრ აზევებებზე.
დამრეცი კალთა წარეცხვასთან მტკიცე ჯავშნური ფენის ვარდნას ემთხვევა, ხოლო ციცაბო კალთა ჭრის ამ ფენებს, რითაც მათ „თავებს“ აშიშვლებს. კუესტა გავრცელებულია ბაქნური ვაკეების ფარგლებში. იგი აგრეთვე, თან სდევს მთიანი ნაგებობების პერიფერიებსა და მთათაშორისი და მთისწინეთის დადაბლებების მომიჯნავე რეგიონებს; ხშირად განლაგებულია რამდენიმე პარალელურ მწკრივში. აგებულია კირქვებით, ქვიშაქვებითა და სხვა ქანებით, რითაც წარმოიქმნება რელიეფის კუესტური ტიპი.
დამახასიათებელია მკვეთრი ლანდშაფტური სხვაობები კალთებს შორის. დამრეც კალთებთან შედარებით, ციცაბო კალთები ჩვეულებრივ, უფრო მეტად ქსეროფიტული მცენარეულობითაა დაფარული.
კუესტა გავრცელებულია კავკასიაში, ყირიმში, პარიზისა და ლონდონის აუზებში, კლდოვანი მთების სამრეთ-აღმოსავლეთ და სამხრეთ დაბოლოებაზე და სხვა. ფართოდ არის ცნობილი შვაბიის ალბი — კუესტური სერი, რომელიც გერმანიის სამხრეთ ნაწილში მდებარეობს და აქვს დაახლოებით 160 კმ სიგრძე. მნიშვნელოვანია აგრეთვე ყირიმის მთები, რომლის გარე სერი კუესტების მწკრივს წარმოადგენს, რომელიც აგებულია ცარცული, პალეოგენური და ნეოგენური ნალექებით. კავკასიონზე არსებული კუესტებიდან აღსანიშნავია კირქვებით აგებული კლდოვანი ქედი, საძოვრების ქედი და ტყიანი ქედი.
კუესტური ფორმები გავრცელებულია საქართველოშიც. ამ მხრივ, გამოსაყოფია კვერნაქების უკიდურესი აღმოსავლეთი მონაკვეთი — სხალტბის კუესტური სერი, ლეჩხუმის მასივი და ხვამლის მასივი, რომლებიც ორმაგ კუესტას წარმოადგენენ და სხვა.
სქოლიო
კატეგორია:რელიეფის ფორმები კატეგორია:გეომორფოლოგია კატეგორია:სტრუქტურული გეოლოგია
გობისცხვირა
გობისცხვირა (Prunella) — მცენარის გვარი ტუჩოსანთა ოჯახისა. მრავალწლოვანი დაბალი ბალახებია. აქვთ მოპირისპირედ განლაგებული მთლიანი ან დაკბილული, ზოგჯერ განკვეთილი ფოთლები, ჩხროებად შეკრებილი იისფერი, თეთრი ან მოყვითალო ყვავილები, რომლებიც თავის მხრივ კენწრულ თავთავისებრ ყვავილედად.
ევროპაში ველურად იზრდება გობისცხვირას 15 სახეობა. ყირიმსა და კავკასიაში — 3 სახეობაა; საქართველოშიც 3 სახეობა გვხვდება, რომლებიც ფართოდაა გავრცელებული. მათგან P. grandiflora მხოლოდ ქართლსა და აჭარაში იზრდება, ხოლო P. vulgaris და P. laciniata — თითქმის მთელ ქვეყანაში. პირველი გვხვდება ტყეებში და ტყის პირას, ბუჩქნარებში, სუბალპურ მდელოებზე, მდინარეთა ნაპირებზე და გზის პირას, ხოლო როგორც სარეველა – ნათესებში; მეორე იზრდება მდელოებზე, ტყის პირას. თაფლოვანი და სამკურნალო მცენარეა. იყენებენ ხალხურ მედიცინაში.
ლიტერატურა
კატეგორია:ტუჩოსანნი კატეგორია:საქართველოს ფლორა
ინდომალაის ოლქი
250px|thumb|right|ინდომალაი ინდომალაის ოლქი ან ინდომალაი — დედამიწის რვა ყველაზე დიდი ბიოგეოგრაფიული ოლქიდან ერთ-ერთი. იგი მოიცავს აზიის ტროპიკულ ნაწილს. დამახასიათებელია ორანგუტანი, გიბონი, მაკაკები და სხვა.
ლიტერატურა
კატეგორია:ბიოგეოგრაფიული ოლქები კატეგორია:ბიოგეოგრაფია
ტიბესტი
ტიბესტი (Tibesti, تيبستي) — მთიანეთი ცენტრალურ საჰარაში, ჩადისა და ლიბიის ტერიტორიაზე. სიმაღლე 3445 მ-მდე (ვულკანი ემი-კუსი). აგებულია კრისტალური ფიქლებით, ლავებითა და ქვიშაქვებით. დანაწევრებულია დროებითი ნაკადების ღრმა ხეობებით. ნალექები — 100 მმ-ზე ნაკლები წელიწადში. მთისძირის გასწვრივ და ხეობებში 1200 მ სიმაღლემდე ხარობს ფინიკის პალმა, აკაცია და სხვა. 1600-1800 მ-მდე — აბზინდა და მარცვლეულები, უფრო ზევით — მთის ნახევარუდაბნოს მცენარეულობა.
ლიტერატურა
კატეგორია:ლიბიის ქედები კატეგორია:ჩადის ქედები
სან-ფრანცისკოს თანამედროვე ხელოვნების მუზეუმი
thumb|right|250px|სფმომა (2004). სან-ფრანცისკოს თამანედროვე ხელოვნების მუზეუმი (San Francisco Museum of Modern Art - SFMOMA) — ერთ-ერთი უმნიშვნელოვანესი თანამედროვე ხელოვნების მუზეუმი და ლენდმარკია სან-ფრანცისკოში, კალიფორნია.
მუზეუმი გახსნა 1935 წელს დამფუძნებელი დირექტორის გრეის მაკკენ მორლის ხელმძღვანელობით როგორც „სან-ფრანცისკოს ხელოვნების მუზეუმი“ და ის პირველი მუზეუმი იყო დასავლეთ სანაპიროზე, რომელიც მხოლოდ XX საუკუნის ხელოვნებას მიეძღვნა. არსებობის პირველი სამოცი წლის განმავლობაში მუზეუმს „სივიკ ცენტრის“ ომის ვეტერანთა მემორიალის შენობის ზედა სართულები ეკავა. დირექტორი ჰენრი ჰოპკინზის (1974-1986) პერიოდში მუზეუმს ტიტულში დაერთო „თანამედროვე“ 1975 წელს და საერთაშორისო რეპუტაცია მოიპოვა.
1995 წელს გაწეულ მნიშვნელოვანი ტრანსფორმაციისა და ექსპანსიის შედეგად მუზეუმი მის ამჟამინდელ ადგილზე გადავიდა სომა-ს უბანში იერბა ბუენას ბაღებთან მარიო ბოტას პროექტის შესანიშნავ შენობაში. ამავე პერიოდში ნიუ-იორკის მომა-ს მიბაძვით მუზეუმმა „სფმომა“ დაირქვა. მის კოლექციებში ინახება ჯექსონ პოლოკის, რიჩარდ დიბენკორნის, პაულ კლეეს, მარსელ დიუშანის და ანსელ ადამსის მნიშვნელოვანი ნამუშევრები სხვა მრავალთა შორის.
რესურსები ინტერნეტში
კატეგორია:სან-ფრანცისკო კატეგორია:მუზეუმები
ანდრეი კურკოვი
ანდრეი კურკოვი (Курков Андрій Юрійович; დ. 23 აპრილი, 1961, ბუდოგოში, ლენინგრადის ოლქი) ― უკრაინელი მწერალი და სცენარისტი.
ბიოგრაფია
ანდრეი კურკოვი 1961 წლის 23 აპრილს ბუდოგოშში, ლენინგრადის ოლქში დაიბადა. ადრეული ბავშვობიდანვე კიევში ცხოვრობდა. 1983 წელს კიევის უცხო ენათა სახელმწიფო პედაგოგიური ინსტიტუტი დაამთავრა. სწავლის დასრულების შემდეგ გაზეთის რედაქტორად და გამომცემლობის „დნეპრი“ რედაქტორად მუშაობდა. 24 წლის ასაკში საბჭოთა არმიაში ჩაირიცხა.
1990-იანი წლებიდან კურკოვის ნაწარმოებებს რუსულ ენაზე უკრაინაში გამომცემლობა „Фолио“ (ხარკივი) გამოსცემს. 2005 წლიდან რუსეთში კურკოვის ნაშრომებს გამომცემლობა „Амфора“ (სანქტ-პეტერბურგი) გამოსცემს.
უკრაინაში კურკოვის რომანის, „პიკნიკი ყინულზე“, 250 ათაზე მეტი ეგზემპლარი გაიყიდა. მისი ნაწარმოებები 35-ზე მეტ ენაზეა ნათარგმნი.
ალექსანდრე დოვჟენკოს სახელობის კინოსტუდიაში სცენარისტად მუშაობდა. 1993 წლიდან არის უკრაინის კინემატოგრაფთა კავშირის, ხოლო 1994 წლიდან უკრაინის მწერალთა ეროვნული კავშირის წევრი.
2014 წლის 8 აპრილს საპატიო ლეგიონის ორდენით დაჯილდოვდა.
სქოლიო
კატეგორია:დაბადებული 23 აპრილი კატეგორია:დაბადებული 1961 კატეგორია:უკრაინელი მწერლები კატეგორია:უკრაინელი მამაკაცი მწერლები
მადეირა (მრავალმნიშვნელოვანი)
მადეირა შეიძლება აღნიშნავდეს:
კუსკია
კუსკია (Kooskia) — ქალაქი აშშ-ში. მდებარეობს აიდაჰოს შტატში, აიდაჰოს ოლქში. 2010 წლის მონაცემებით ქალაქის მოსახლეობა შეადგენს 607 კაცს.
იხილეთ აგრეთვე
კატეგორია:აიდაჰოს ქალაქები
ლინარესის პროვინცია
ლინარესი (Provincia de Linares) — პროვინცია ჩილეში, შედის მაულეს რეგიონის შემადგენლობაში. ადმინისტრაციული ცენტრი ქალაქი ლინარესი. პროვინცია მოიცავს 8 კომუნას.
ფართობი — 10 049,2 კმ². მოსახლეობა — 244 053 კაცი. სიმჭიდროვე — 25,27 ად/კმ².
რესურსები ინტერნეტში
კატეგორია:მაულეს რეგიონის პროვინციები
არიანროდი
არიანროდი (Arianrod ან Arianrhod) — ცისკრის უელსური ქალღმერთი, რომელიც გამოირჩევა შეუდარებელი სილამაზით. მისი სახელი ნიშნავს „ვერცხლის ბორბალს“ ანუ „ვერცხლის წრეს“" . არიანროდს ეთაყვანებოდნენ, როგორც ქალწულ ქალღმერთს, მოსავლიანობისა და მთვარის ქალღმერთს. ის იყო გვიდიონ ჯადოქრის საყვარელი და დაბადა ორი ტყუპი ვაჟი: ლიუ ლოუ ჯეფრი (ირლანდიური ლუს ანალოგი) და დილანი, ზღვათა ღვთაება. არიანროდი ასოცირდება თანავარსკვლავედ ჩრდილოეთის გვირგვინთან, რომელიც ცნობილია ასევე როგორც კაერ არიანროდი.
სქოლიო
კატეგორია:უელსური მითოლოგია
ნეოარქტიკული ოლქი
250px|thumb|right|ნეარქტიკა ნეოარქტიკული ოლქი ან ნეოარქტიკა — ხმელეთის ზოოგეოგრაფიული ოლქი (ზოგი მკვლევარი მას პოლარქტიკული ოლქის განყოფილებად მიიჩნევს). ნეოარქტიკულ ოლქს უკავია ჩრდილოეთ ამერიკა, კუნძულები გრენლანდია, ნიუფაუნლენდი, ალეუტის, ვანკუვერი, ბაფინის მიწა, გრანტის მიწა და სხვა. ნეოარქტიკულ ოლქში გვხვდება ძუძუმწოვრების 3 ენდემური ოჯახი: რქაფიწალა ანტილოპისებრნი, გოფერისებრნი და მთის თახვისებრნი. სხვა ძუძუმწოვრებიდან აქ გვხვდება ოპოსუმი, მღვიმის ღამურა, მეხეური მაჩვზღარბი, პარკოსანი ხტუნია, ონდატრა, კანადური თახვი, მფრინავი ციყვი, ველის ფინია, ამერიკული კურდღელი, კანადური ფოცხვერი, პუმა, კოიოტი, ამერიკული სიასამური, სკუნსი, ენოტი, გრიზლი, ბარიბალი, ბიზონი, ხარვერძი, კანადური ცხვარი, თოვლა თხა, ჩრდილოეთური ირემი, ამერიკული ლოსი, ვაპიტი, ვირჯინიულიირემი, პეკარი და სხვა. ფრინველებიდან აღსანიშნავია სამეფო სვავი, ველის როჭო, შაშვი, კარონილური იხვი, ცისფერი ჩხიკვი, მებუკე გედი. ქვეწარმავლებიდან საყურადრებოა ფრინოზომა, შხამკბილა, ჟილატიე, ქიროტი, ჩხრიალა გველი, მარჯნისფერი ასპიტი, ალიგატორი, კოლოფა კუ, ავი ტრიონიქსი. ამფიბიებიდან — ამფიუმა, ამბისტომა, უფილტვო სალამანდრა, ამერიკული პროტეუსი, მშვენიერი ვასაკა. თევზებიდან აღსანიშნავია ამია, ჯვაროსანი ქარიყლაპია, ნიჩაბდინდა, ამბლიოფსისი, გამბუზია და სხვა. უხერხემლო ცხოველებიდან საყურადრებოა მღვიმის კიბო, კოლორადოს ხოჭო. ნეოარქტილულ ოლქს ყოფენ კანადისა და სონორის ქვეოლქებად.
Inquisitor laterculata
Inquisitor laterculata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კლივლენდის მეტროპოლიტენი
thumb right|thumb კლივლენდის მეტროპოლიტენი — მეტროპოლიტენისა და მსუბუქი მეტროს სისტემა კლივლენდში. შედგება 3 ხაზისგან — წითელი, ლურჯი (მეტროპოლიტენის ხაზები) და მწვანე (მსუბუქი მეტროს ხაზი).ეს სამი ხაზი აკავშირებს თაუერ სითი ცენტრს კლივლენდის ძველ ტერმინალთან. სამივე ხაზს გააჩნია ერთი და იგივე მარშრუტი და საერთო სადგურები. ამ სადგურებს სხვადასხვა სიმაღლეზე აქვთ პლატფორმები, რათა შეძლონ 2 სახის შემადგენლობის მიღება.
იხილეთ აგრეთვე
კატეგორია:აშშ-ის მეტროპოლიტენები კატეგორია:ოჰაიო
უკრაინის მწერალთა ეროვნული კავშირი
უკრაინის მწერალთა ეროვნული კავშირი (უკრ: Національна спілка письменників України) ― უკრაინელ მწერალთა პროფესიული ლიტერატურული გაერთიანება. შეიქმნა 1934 წელს კიევში, მთელი უკრაინის მასშტაბით საბჭოთა მწერალთა I ყრილობაზე, როგორც უკრაინის საბჭოთა მწერალთა კავშირი. გამოსცემს გაზეთს „ლიტერატურული უკრაინა“ და ჟურნალს „დონბასი“. წარსულში მწერალთა კავშირი გამოსცემდა ჟურნალებს: „ცისარტყელა“, „მთელი მსოფლიო“ და „Дзвін“.
თავმჯდომარეები
1973-1991 წლებში პირველი მდივანი.
სქოლიო
კატეგორია:მწერალთა კავშირები კატეგორია:უკრაინის მწერალთა ეროვნული კავშირი
კერი
კერი (Carey) — ქალაქი აშშ-ში. მდებარეობს აიდაჰოს შტატში, ბლეინის ოლქში. 2010 წლის მონაცემებით ქალაქის მოსახლეობა შეადგენს 604 კაცს.
იხილეთ აგრეთვე
კატეგორია:აიდაჰოს ქალაქები
ტალკის პროვინცია
ტალკა (Provincia de Talca) — პროვინცია ჩილეში, შედის მაულეს რეგიონის შემადგენლობაში. ადმინისტრაციული ცენტრი ქალაქი ტალკა. პროვინცია მოიცავს 10 კომუნას.
ფართობი — 9937,8 კმ². მოსახლეობა — 352 966 კაცი. სიმჭიდროვე — 35,52 ად/კმ².
რესურსები ინტერნეტში
კატეგორია:მაულეს რეგიონის პროვინციები
Inquisitor laterculoides
Inquisitor laterculoides — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
იონის ძრავი
იონის ძრავი — ნაირსახეობა ელექტრონული რაკეტის ძრავი. მისი სამუშაო არეალი წარმოადგენს იონიზირებულ აირს (არგონი, ქსენონი...).
როგორ მუშაობს
იონის ძრავის მუშაობის პრინციპი არის იონიზაცია აირის და მისი აჩქარება ელექტრონული ველით. ამასთან ერთად, მაღალი დამოკიდებულება ელექტრონული მუხტის მასასთან,შესაძლებელი ხდება იონების აჩქარება ძალიან მაღალ სიჩქარეზე, 210 კმ/წ.
3-4,5კმ/წ - თან შედარებით ქიმიური სარაკეტო ძრავები. ამის მიხედვით, იონის ძრავში შეიძლება მიღწეული იყოს კონკრეტული იმპულსი. ეს ხელს უწყობს შემცირდეს იონიზირებული აირის რეაქტიული მასა, ქიმიური რაკეტების რეაქტიულ მასასთან შედარებით, მაგრამ მოიხმარს ენერგიის დიდ რაოდენობას. ამიტომ არ არის შესაძლებელი გამოვიყენოთ იონის ძრავი კოსმოსური ხომალდების დედამიწის ზედაპირიდან ასაფრენად, მაგრამ მეორე მხრიდან ნულოვანი გრავიტაციის პირობებში, იონის ძრავის ხანგრძლივი მუშაობისას შესაძლებელია კოსმოსური აპარატის სიჩქარემ მიაღწიოს დღესდღეობით არნახულ აჩქარებას, რომელიც მიუწვდომელია არც ერთი კოსმოსური ხომალდების ტიპის ძრავებისთვის.
თანამედროვე კოსმოსური აპარატების ძრავების მუშაობისთვის გამოიყენება მზის ბატარიები. მაგრამ შორეული კოსმოსურ სივრცეში სამგზავროდ ასეთი მუშაობის პრინციპი მიუღებელია. ამიტომ უკვე ახლა ზოგიერთ პროექტებში გამოიყენება ბირთვული რეაქტორები
ისტორია
იონის ძრავის მუშაობის პრინციპი დიდი ხანია ცნობილია, ფართოდ წარმოდგენილია ფანტასტიკური ჟანრის ლიტერატურაში, კომპიუტერულ თამაშებსა და კინემატოგრაფიაში, მაგრამ კოსმონავტიკაში ხელმისაწვდომი გახდა მათი გამოყენება მხოლოდ ბოლო დროს.
1960 წელს შეიქმნა პირველი ფუნქციონალური ფართო-სხივური (broad-beam) იონის ელექტროსტატიკური ძრავი (შეიქმნა აშშ-ში, ნასა Lewis Research Center). 1964 წელს პირველი სუბორბიუტლი დემონსტრირება - იონის ძრავის (SERT I) ტესტი ჩატარდა იონის სხივის ნეიტრალიზაცია კოსმოსში.
1970 წელს ხანგრძლივი მუშაობა ვერცხლისწყალის იონური ელექტრონული ძრავების გამოცდა კოსმოსში (SERT II). 1970-იან წლებში საბჭოთა კავშირში გამოიყენებოდა სანავიგაციო ძრავებში.
მთავარი როლში იონური ძრავი პირველად გამოიყენეს კოსმოსურ აპარატ Deep Space 1-ში, (პირველი გაშვება ძრავის განხორციელდა 10 ნოემბერს 1998 წელს. შემდეგი აპარატები რომლებშიც გამოიყენეს იონის ძრავი არის ევროპული კოსმოსური სააგენტოს მთვარის ზონდი სმარტ-1, გაშვებული 28 სექტემბერს 2003 და იაპონური აპარატი ხაიაბუსა გაშვებული ასტეროიდზე 2003 წლის მაისში.
შემდეგი აპარატი მარშირებული იონის ძრავების მქონე АМС-ე (ნასა) გაეშვა 2007 წელის 27 სექტემბერს. ხოლო Dawn-ი განკუთვნილია შეისწავლოს კომეტა ვესტა და ჯუჯა პლანეტა ცერერა, რომელსაც გააჩნია ფრენის იონური ძრავები, და აღჭურვილია სამი NSTAR ძრავით, რომელმაც წარმატებით გაიარა ტესტირება კოსმოსურ აპარატზე DeepSpace 1-ზე.
ევროპული კოსმოსური სააგენტომ დაამონტაჟა იონური ძრავი თავის თანამგზავრ GOCE-ზე, რომელიც გაეშვა 2009 წლის 17 მარტს, ულტრადაბალ დედამიწის ორბიტაზე, დაახლოებით 260 კმ-ის სიმაღლეზე. იონური ძრავი ქმნის მუდმივ რეჟიმში იმპულს, რომელიც აკომპენსირებს ატმოსფეროს ხახუნს და სხვა არაგრავიტაციულ ზემოქმედებას თანამგზავრზე.
პერსპექტივა
ESA გეგმავს გამოიყენოს იონური ძრავი პლანეტა მერკურის მისიისთვის BepiColombo. რომელიც ბაზირებული იქნება სმარტ-1 ძრავზე, და გახდება მასზე უფრო ძლიერი (გაშვება დაგეგმილია 2011-2012 წლებში).
NASA ახორციელებს კოსმოსურ პროგრამას პროექტ პრომეთეს, რომლისთვისაც იქმნება და ვითარდება უძლიერესი იონური ძრავი, რომელიც გამოიყენებს ელექტრო ენერგიას საბორტო ატომური რეაქტორიდან. სავარაუდოდ ამ ტიპის ძრავები, (რაოდენობაში 7 ცალი) შეძლებენ განავითარონ აპარატის სიჩქარე 90 კმ/წამში. ამ პროექტის პირველი აპარატი Jupiter Icy Moons Explorer-ის გაშვება იგეგმებოდა 2017 წელს, მაგრამ ამ აპარატის განვითარება ტექნიკური სირთულეების გამო 2005 წელს შეჩერდა. ამ დროისთვის იძებნება უფრო მარტივი პროექტი АМС პირველი პროექტ პრომეთეს გამოცდისთვის.
რესურსები ინტერნეტში
კატეგორია:კოსმონავტიკა
კაროლინგების დინასტია
კაროლინგების დინასტია (Karolinger) — სამეფო და საიმპერატორო დინასტია ფრანკთა იმპერიაში. მისი დაცემის შემდეგ კი დასავლეთ ფრანკთა სამეფოს, აღმოსავლეთ ფრანკთა სამეფოს იტალიისა და სხვა პატარა სახელმწიფოების დინასტია. მისი დასახელება მომდინარეობს კარლოს მარტელისაგან (Carolus Martellus).
კაროლინგები სახელმწიფოს სათავეში 751 წელს მოვიდნენ, როდესაც კარლოს დიდის მამა პიპინ მოკლე, მეროვინგების დინასტიის უკანასკნელი წარმომადგენელი, სენ-დენის ბაზილიკაში მეფედ ეკურთხა. 787 წელს მისმა მემკვიდრემ კარლოს დიდმა დააარსა ქალაქი აახენი (დღევანდელი გერმანიის ტერიტორია).
ფრანკთა იმპერიის დაცემის შემდეგ კაროლინგები მართავდნენ იტალიას (905 წლამდე), აღმოსავლეთ ფრანკთა სამეფოს (911 წლამდე), დასავლეთ ფრანკთა სამეფოს (987 წლამდე).
რესურსები ინტერნეტში
კატეგორია:საფრანგეთის ისტორია კატეგორია:საფრანგეთის დინასტიები * კატეგორია:დინასტიები
გამმეორებელი
გამმეორებელი (ინგ. Repeater) წარმოადგენს უმარტივეს საკუმუნიკაციო მოწყობილობას. მის საშუალებით ხდება ქსელის ერთი სეგმენტიდან მოსული სიგნალების მეორე სეგმენტში გადაცემა, რომელიც გამოიყენება ლოკალური ქსელის სხვადასხვა სეგმენტების ერთმეთთან დასაკავშირებლად ქსელს საერთო გაზრდის მიზნით.
კატეგორია:კომპიუტერული ქსელები
ცეცხლოვანი მიწის პროვინცია
ცეცხლოვანი მიწა (Tierra del Fuego Province) – არგენტინის პროვინცია, მდებარეობს ქვეყნის უკიდურეს სამხრეთ ნაწილში. ადმინისტრაციული ცენტრი – უშუაია, დედამიწის ყველაზე სამხრეთით მდებარე ქალაქი. პროვინციის მოსახლეობა – 101 079 კაცი (2001). ფართობი – 21 263 კმ². პროვინცია მოიცავს 4 დეპარტამენტსა და 5 მუნიციპალიტეტს.
სქოლიო
კატეგორია:არგენტინის პროვინციები
მარიო ბოტა
მარიო ბოტა (Mario Botta) (დ. 1 აპრილი, 1943, მენდრისიო, ტიჩინოს კანტონი, შვეიცარია) — თანამედროვე შვეიცარიელი არქიტექტორი.
ბიოგრაფია
მისი პროექტები მოიცავს გეომეტრიის მკაფიო შეგრძნებას, რომელიც ხშირად ძალიან მარტივ ფორმებს ემყარება, ქმნის რა საკმაოდ უნიკალურ სივრცეებს. მისი შენობები ხშირად აგურითაა ნაგები, თუმცა ასევე ხშირია სხვა არაკონვენციური მასალაც. მისი ხელწერის ნამუშვრები ვრცლადაა წარმოდგენილი შვეიცარიაში და განსაკუთრებით ტიცინოს რეგიონში. სამშობლოს გარეთ მის მნიშვნელოვან ნამუშევრებს შორისაა: ვილერბანის მედიათეკა (1988), კათედრალი ევრისთან (1995) და სან-ფრანცისკოს თანამედროვე ხელოვნების მუზეუმი (1994). მის ბოლოდროინდელ ნამუშევართა შორისაა ლა-სკალას თეატრის აღდგენითი სამუშაოები.
2006 წლის 1 იანვარს იტალიის პრეზიდენტმა კარლო აძეგლიო ჩიამპიმ „გრანდ ოფიცერის“ წოდება მიანიჭა.
სქოლიო
კატეგორია:შვეიცარიელი არქიტექტორები კატეგორია:დაბადებული 1943 კატეგორია:დაბადებული 1 აპრილი
სამაია
მინი|„სამაია“ „სამაია“ — წარმართობის დროინდელი ქართული რიტუალური საფერხულო ცეკვა. ასრულებდნენ ქალთა, ვაჟთა ან შერეული ჯგუფები „ძეობის“ დღესასწაულზე. ტერმინი „სამაია“ ანუ „სამა“ სულხან-საბა ორბელიანის განმარტებით, აღნიშნავს „როკვას, შუშპარს“. ამჟამად ჩვენში გავრცელებული „სამაია“ სამეულის პრინციპზეა აგებული და თეატრალიზებული ფორმით სრულდება ქალთა ჯგუფის მიერ (გვხვდება ანდრია ბალანჩივაძის „მთების გულში“). მუსიკალური ზომა 6/8.
ლიტერატურა
კატეგორია:ქართული ცეკვები
ბურგთეატრი
მინიატიურა|300პქ|ბურგთეატრის მთავარი ფასადი. მინიატიურა|300პქ|გვერდითი ფასადი. ბურგთეატრი (გერმ. Burgtheater, საიმპერიო კარის თეატრი), თავდაპირველად ცნობილი, როგორც „der Burg“, ხოლო 1920 წლამდე კი „Hofburgtheater“ — ავსტრიის ფედერალური თეატრი ვენაში და ერთ-ერთი უმნიშვნელოვანესი გერმანულენოვანი თეატრი მსოფლიოში.
თეატრი დაარსდა 1741 წლის 13 მარტს ჰაბსბურგი დედოფალი მარია ტერეზა ავსტრიელის მიერ საკუთარი სასახლის გვერდით; მისმა ვაჟმა იმპერატორმა იოზეფ II-მ მას გერმანიის ნაციონალური თეატრი დაარქვა 1776 წელს. 1794 წლიდან თეატრს ერქვა „K.K. Hoftheater nächst der Burg“. თეატრი ახალ შენობაში გადავიდა რინგშტრასეზე 1888 წლის 14 ოქტომბერს; ახალი შენობის პროექტი ეკუთვნის გოტფრიდ სემპერსა და კარლ ფრეჰერ ფონ ჰაზენაუერს. 1944 წელს ხანძრის შედეგად განადგურებული სასახლის თეატრი 1955 წელს აღადგინეს. ისტორიულად კლასიკური ბურგთეატრის სტილი და ბურგთეატრის გერმანული ენა ყველა გერმანულენოვანი თეატრისთვის მაგალითის მიმცემი იყო.
რესურსები ინტერნეტში
კატეგორია:ვენა კატეგორია:ავსტრიის თეატრები კატეგორია:ვენის არქიტექტურა კატეგორია:ვენის კულტურა
ფიფქია და შვიდი ჯუჯა (1937 წლის ფილმი)
ფიფქია და შვიდი ჯუჯა (Snow White and the Seven Dwarfs) — Walt Disney Productions-ის 1937 წლის სრულმეტრაჟიანი ანიმაციური ფილმი, რომლის დისტრიბუტორი იყო RKO Radio Pictures. იგი არის პირველი ცნობილი სრულმეტრაჟიანი ანიმაციური ფილმი. ფილმი ეფუძნება ძმები გრიმების ზღაპარს „ფიფქია“. იგი ადაპტირებულია დოროთი ენ ბლენკის, რიჩარდ კრიდონის, მერილ დე მარისის, ოტო ინგლენდერის, ერლ ჰერდის, დიკ რიკარდის, ტედ სირსის და უებ სმითის მიერ. ფილმის მეთვალყურე რეჟისორია დევიდ ჰენდი, ხოლო უილიამ კოტრელი, უილფრედ ჯექსონი, ლარი მოური, პირს პირსი და ბენ შარპსტინი ცალკე სცენებზე მუშაობდნენ.
ფილმის პრემიერა გაიმართა ჰოლივუდში, 1937 წლის 21 დეკემბერს, რასაც მოჰყვა კინოგაქირავებაში 1938 წლის 4 თებერვალს გაშვება. მას დიდი წარმატება ხვდა წილად როგორც კრიტიკოსებს, ასევე რიგით მაყურებლებს შორის. ფილმის მსოფლიო შემოსავალმა შეადგინა 8 მილიონი აშშ დოლარი, რითაც იგი იმ დროისთვის ყველაზე შემოსავლიან ხმოვან ნამუშევრად ითვლებოდა. წარმატების გამო იგი კინოთეატრებში მრავალჯერ გაიმეორეს, ხოლო 1990-იანებში პირველად გამოუშვეს ვიდეოზე. ინფლაციის გათვალისწინებით, იგი ჩრდილოეთ ამერიკის კინოგაქირავებაში ყველაზე წარმატებული ფილმების ათეულში შედის.
სიუჟეტი
პროლოგში ნაჩვენებია, რომ ფიფქია დედინაცვალთან ცხოვრობს, რომელიც არის ბოროტი დედოფალი. დედოფალს ეშინია, რომ ფიფქია თავისი სილამაზით მასზე უფრო დიდებულია, ამიტომ გოგონას შინ რთულ სამუშაოს აძლევს. იგი თავის ჯადოსნურ სარკეს ყოველდღე ეკითხება, თუ ვინ არის „ყველაზე მშვენიერი ამქვეყნად“. რამდენიმე წლის განმავლობაში სარკე პასუხობს, რომ ეს დედოფალია.
ფილმის დასაწყისში სარკე დედოფალს უამბობს, რომ ამჯერად უკვე ფიფქიაა ყველაზე მშვენიერი. შურიანი დედოფალი მონადირეს უბრძანებს, ფიფქია ტყეში წაიყვანოს და მოკლას, ხოლო მტკიცებულების სახით მოუტანოს ფიფქიას გული. თუმცა, მონადირე ვერ ბედავს ამას და ფიფქიას გაანდობს საიდუმლოს. იგი მას ურჩევს, ტყეში გაიქცეს და დაიმალოს. შეშინებული გოგონა ტყეში იკარგება, მაგრამ იმეგობრებს იქაურ ცხოველებს, რომლებსაც იგი მიჰყავთ ტყეში მდგარ ქოხთან. იპოვის რა შვიდ სკამს, ფიფქია იფიქრებს, რომ იქ ცხოვრობს შვიდი ობოლი ბავშვი, რომელსაც არ უყვარს სახლის დალაგება.
სინამდვილეში, ქოხში ცხოვრობს შვიდი ჯუჯა - დოკი, ბრაზიანი, მხიარული, მძინარა, მორ­ცხვი, სულელი და სნიზი (რომელიც მუდმივად აცემინებს). ისინი ახლოს მდებარე მაღაროში მუშაობენ. შინ დაბრუნებისას გაოგნდებიან, რომ ვიღაცამ მათი ქოხი დაალაგა. ისინი ფიქრობენ, რომ სახლში ქურდია. ჯუჯები მეორე სართულზე ფიფქიას პოულობენ, რომელიც მათ საწოლებზე მოთავსდა. ფიფქია იღვიძებს და გაოგნებული ათვალიერებს ჯუჯებს, შემდეგ კი გაეცნობა და შვიდივე უმალვე თბილად მიიღებს მას, განსაკუთრებით, მას შემდეგ, რაც აღმოაჩენენ, რომ შეუძლია გემრიელი კერძების მომზადება და კარგად დალაგება. სანამ ჯუჯები მაღაროში მუშაობენ, ფიფქია სახლს ალაგებს, საღამოს კი ერთად მღერიან, უკრავენ მუსიკას და ცეკვავენ.
ამასობაში, ჰკითხავს რა სარკეს, დედოფალი აღმოაჩენს, რომ ფიფქია ჯერ კიდევ ცოცხალია და კვლავაც ყველაზე მშვენიერია, ხოლო მისთვის მორთმეული გული სინამდვილეში ღორის იყო. ჯადოქრობით იგი იქცევა მოხუც ქალად და წამლავს ვაშლს. ნებისმიერი, რომელიც მას იგემებს, უმალვე „მძინარე სიკვდილს“ მიეცემა და წყევლას მხოლოდ „სიყვარულის პირველი კოცნა“ თუ მოხსნის. დედოფალი ქოხისკენ მიეშურება, სანამ ჯუჯები შინ არ არიან, მაგრამ ცხოველები მას შეამჩნევენ და ჯუჯებთან გარბიან. დედოფალი ატყუებს ფიფქიას და გოგონა ვაშლს ჩაკბეჩს. როგორც კი გოგონა მოწამლული იძინებს, დედოფალი ქვეყნად ყველაზე მშვენიერს საკუთარ თავს უწოდებს. ჯუჯები სასწრაფოდ შინ ბრუნდებიან, კუდიანს მისდევენ და მთის წვერთან მიიმწყვდევენ. იგი ცდილობს მათზე დიდი ლოდის დაგორებას, მაგრამ ვერ ასწრებს - მთის წვერზე ეცემა ელვა, დედოფალი მთიდან ეცემა და კვდება.
ჯუჯები ბრუნდებიან ქოხში და, აღმოაჩენენ რა, რომ ფიფქია, როგორც ჩანს, მკვდარია, დაღონებულები, მოათავსებენ მას ოქროთი მორთულ შუშის სასახლეში, ტყეში მდებარე მდელოზე დაასვენებენ და დარაჯობენ. გადის დრო და უფლისწული, რომელმაც ფიფქია ჯერ კიდევ სასახლეში იხილა და შეიყვარა, შეიტყობს მისი მარადი ძილის შესახებ და მდელოს ესტუმრება. დაღონებული მისი აღსასრულით, უფლისწული კოცნის ფიფქიას, რაც შელოცვას მოქმედებას დაასრულებს და ფიფქია იღვიძებს. გახარებული ჯუჯები და ცხოველები სასახლისკენ მიმავალ ფიფქიას და უფლისწულს ემშვიდობებიან.
კინოთეატრები
ფილმის განახლებული ვერსია პირველად 1944 წელს გამოვიდა. შემდგომში იგი გამოდიოდა 1952, 1958, 1967, 1975, 1983, 1987 და 1993 წლებში. საიუბილეოდ, 1987 წელს, გამოიცა მისი დაბეჭდილი ვერსია, რომელიც მწერალმა სიუზენ უეინმა შეადგინა.
1993 წელს „ფიფქია და შვიდი ჯუჯა“ იქცა პირველ ფილმად, რომლის სამუშაო მასალა გადაყვანილი იქნა ციფრული ფაილების ფორმატში და კვლავ შედგენილ იქნა ფილმის სახით.
გამოცემები
1994 წელს „ფიფქია და შვიდი ჯუჯა“ გამოიცა სერიაში Walt Disney Masterpiece Collection. ეს იყო დისნეის სრულმეტრაჟიან ფილმებში უკანასკნელი, რომელიც ვიდეოფორმატში გამოიცა.
DVD დისკზე ფილმი პირველად 2001 წლის 9 ოქტომბერს გამოვიდა. იგი წარმოდგენილი იყო 2 დისკის სახით, სადაც, გარდა რესტავრირებული ფილმისა, შეტანილი იქნა დოკუმენტური ფილმი მის გადაღებაზე, აუდიოკომენტარები და უოლტ დისნეის ანოტაციები, ასევე ბევრი სხვა მასალა.
2009 წლის 6 ოქტომბერს „ფიფქია და შვიდი ჯუჯა“ ოფიციალურად გამოვიდა Blu-ray ფორმატში. ახალი DVD გამოვიდა 2009 წლის 24 ნოემბერს. Blu-ray დისკზე შეტანილია ფილმის გაუმჯობესებული რესტავრაცია, მაღალხარისხიანი გამოსახულებით და რამდენიმე დამატებითი მასალა, რომელიც არ მოხვდა 2001 წლის გამოცემაში.
2010 წლის თებერვალში რესტავრირებული ფილმი ნაჩვენები იქნა არხის ABC Family ეთერში.
მადერა
ლიტერატურა
კატეგორია:ღვინოები
კონსეფსიონი (პარაგვაი)
კონსეფსიონი (Concepción) — ქალაქი ჩრდილოეთ პარაგვაიში, კონსეფსიონის დეპარტამენტის დედაქალაქი. გაშენებულია მდინარე პარაგვაიზე.
ქალაქი 1787 წლის 25 მაისს ესპანელმა მმართველმა, აგუსტინ ფერნანდო დე პინდეომ დააარსა. მისი მიზანი ამ დროს ბრაზილიის ექსპანსიის შეჩერება და ადგილობრიბი ინდიელების კონტროლი იყო. ქალაქის ეკონომიკა ყვაოდა XX საუკუნის დასაწყისში, როგორც ქვეყნის ჩრდილოეთ ნაწილის ცენტრი, ძირითადად გრან-ჩაკოსა და სამდინარო პორტის წყალობით. დაიწყო იმიგრანტთა გადმოსახლება იტალიიდან. 1909 წელს ქალაქი რკინიგზის სისტემას მიუერთდა.
კონსეფსიონი ასევე იყო 1947 წლის პარაგვაის სამოქალაქო ომის ცენტრი. ამჟამად წარმოადგენს კონსეფსიონის რომანულ-კათოლიკური ეპარქიის ცენტრს.
რესურსები ინტერნეტში
კატეგორია:პარაგვაის ქალაქები
შტუბაის ალპები
შტუბაის ალპები (Stubaier Alpen; Alpi dello Stubai) — ქედი ალპებში, ავსტრიასა და იტალიაში. შედის ცენტრალური აღმოსავლეთი ალპების შემადგენლობაში. მაქსიმალური სიმაღლე 3507 (მთა ცუკერჰიუტლი). სახელწოდება მომდინარეობს ალპების შტუბაიტალის ხეობიდან. ვრცელდება ინსბრუკიდან სამხრეთ-დასავლეთით. ჩრდილოეთით შემოზღუდულია მდინარე ინის ხეობით, აღმოსავლეთით მდინარე სილის ხეობით და ბრენერის უღელტეხილით (რომლისგანაც გამოყოფილია ცილერტალის ალპებისაგან), დასავლეთით ეცტალის ალპებითა და ტიმელსიოხის უღელტეხილით, სამხრეთით მდინარეების პასერისა და აიზაკის ხეობებით. ბევრია გადასასვლელი.
რესურსები ინტერნეტში
კატეგორია:ალპების ქედები კატეგორია:ავსტრიის ქედები კატეგორია:იტალიის ქედები
ამორი ვასილი
ამორი ვასილი (Amaury Vassili; დ. 8 ივნისი, 1989, რუანი, ზემო ნორმანდია) — ფრანგი მომღერალი და პროფესიონალი ტენორი. მისმა სადებიუტო ალბომმა Vincero 2009 წელს ორმაგი პლატინის დისკი მიიღო და გამოიცა მსოფლიო მასშტაბით.
ბიოგრაფია
ვასილიმ სიმღერა 9 წლის ასაკში დაიწყო და დედის რჩევით რუანის სამუსიკო სკოლაში შევიდა. 14 წლის ასაკში ამორიმ პირველად გაიმარჯვა სიმღერის კონკურსში "ამსტერდამი". 2004 წელს ამორიმ პირველი ადგილი აიღო როგორც ფრანგული სიმღერების საუკეთესო შემსრულებელმა.
ამორი ცნობილი თავისი სადებიუტო ალბომით "Vincero" გახდა ცნობილი, რომელმაც რამდენიმე პლატინის დისკი მიიღო. მისი მეორე ალბომი "Cantero" 2010 წლის ნოემბერში გამოვიდა. ვასილი თავის მუსიკას უწოდებს ლირიკულ პოპს.
2011 წლის მარტში, ჟურნალთან "Gala" ინტერვიუში ამორიმ განაცხადა, რომ უკვე 4 წლია ხვდება გოგონას, რომლის სახელია სტეფანი.
ევროვიზიის სიმღერის კონკურსი
ევროვიზიის სიმღერის კონკურსზე ამორიმ თავისი სიმღერით "Sognu" მიიღო მონაწილეობა. სიმღერა კორსიკულ დიალექტზეა დაწერილი. მომღერალმა კონკურსში მე-11 ადგილი დაიკავა 82 ქულით.
სქოლიო
კატეგორია:ფრანგი მომღერლები კატეგორია:დაბადებული 1989 კატეგორია:ევროვიზიის კონკურსანტები კატეგორია:დაბადებული 8 ივნისი
კარავი
კარავი შეიძლება აღნიშნავდეს:
Inquisitor latifasciata
Inquisitor latifasciata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
საქართველოს საფეხბურთო თასი 1995-1996
საქართველოს თასი 1995-96 — საქართველოს თასის მეექვსე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში ბათუმის „დინამო“ დაამარცხა, ანგარიშით 1–0.
რესურსები ინტერნეტში
კატეგორია:საქართველოს საფეხბურთო თასი
რობერტსი
რობერტსი (Roberts) — ქალაქი აშშ-ში. მდებარეობს აიდაჰოს შტატში, ჯეფერსონის ოლქში. 2010 წლის მონაცემებით ქალაქის მოსახლეობა შეადგენს 580 კაცს.
იხილეთ აგრეთვე
კატეგორია:აიდაჰოს ქალაქები
ნიგერიის პრეზიდენტი
thumb|150px|ნიგერიის დროშა thumb|150px|ნიგერიის პრეზიდენტის გერბი ნიგერიის პრეზიდენტი — ნიგერიის სახელმწიფოს მეთაური, რომელსაც მოსახლეობა ირჩევს 4 წლის ვადით.
რესურსები ინტერნეტში
კატეგორია:ნიგერია  კატეგორია:აფრიკის ქვეყნების პრეზიდენტები
კარადრინა
კარადრინა (Spodoptera exigua) — პეპელა ხვატრისებრთა ოჯახისა. ფრთების შლილი 26-34 მმ-ს აღწევს. წინა ფრთები მონაცრისფრო-მურაა, უკანა — თეთრი. მატლის ზომაა 25-26 მმ, ღია ან მუქი მწვანეა. კარადრინა გავრცელებულია აფრიკაში, სამხრეთ აზიაში, ჩრდილოეთ ამერიკაში, ქვემო ვოლგისპირეთში, ამიერკავკასიაში, შუა აზიაში. ბამბის, ჭარხლის, პამიდვრის, იონჯისა და სხვათა მავნებელია. საქართველოში 3-4 თაობას იძლევა. ბრძოლის ღონისძიებანი: აგროტექნიკური ღონისძიებები, ნათესის დამუშავება ინსექტიციდებითა და ბიოპრეპარატებით.
ლიტერატურა
კატეგორია:ხვატრისებრნი
სეხმეტი
thumb|right|ქალღმერთი სეხმეტი
thumb|слева|200xp|სეხმეტი
სეხმეტი, სახმეტი (ეგვიპ. „ძლიერი“) — ქალღმერთი ეგვიპტურ მითოლოგიაში, ქვემო ეგვიპტის ქალაქ ლეტოპოლისის ღვთაება, მუდამ ლომის სახით წარმოსახული (ლომისთავიანი). მისი მთავარი საკულტო ცენტრი იყო მემფისი. ფთას და ნეფერტემის გვერდით დგას და შეადგენს მემფისურ სამებას. ავი პრინციპი, ომისა და ჭირის ღვთაება, რომელიც კაცთა ტომის მოსპობას იზრახავს. თებეში მუტის ორეულია, აქვს ტაძარი კარნაკშიც. ძველ სამეფოში მეფის დედად და მფარველად ითვლებოდა.
ლიტერატურა
კატეგორია: ეგვიპტური მითოლოგია
კატეგორია:ეგვიპტური ღვთაებები
აკამარაჩი
მინი|მარჯვნივ|250პქ|ვულკანი აკამარაჩი აკამარაჩი (Acamarachi) — ვულკანი ანდების მთებში, ჩილეს ჩრდილოეთ ნაწილში. სიმაღლე ზღვის დონიდან – 6046 მ. მდებარეობს ანტოფაგასტის რეგიონში, ვულკან აგუას-კალიენტესიდან ჩრდილო-აღმოსავლეთით. მის კრატერში დგას 10-15 მეტრის დიამეტრის პატარა ტბა. იგი მსოფლიოში სიდიდით მეორე ტბაა მათ შორის, რომლებიც კრატერში მდებარეობენ.
რესურსები ინტერნეტში
კატეგორია:ჩილეს ვულკანები
ბულგარული ვიკიპედია
ბულგარული ვიკიპედია (Българска Уикипедия) — ვიკიპედიის განყოფილება ბულგარულ ენაზე. შეიქმნა 2003 წლის 6 დეკემბერს. 2012 წლის აგვისტოს მდგომარეობით შეიცავს 135 484 ათ. სტატიას. 2005 წლის 24 ნოემბრისთვის ბულგარულ ვიკიპედიაში აღირიცხებოდა 20,000 ათ. სტატია, რითაც იმ დროს სტატიების რაოდენობით ვიკიპედიებს შორის 21-ე ადგილზე იმყოფებოდა. 2007 წლის დეკემბერში მოიცავდა 50 ათას სტატიას, ხოლო 2010 წელს — 100 ათასს. 2009 წლის 9 ნოემბერს ბულგარულ ვიკიპედიას გადაეცა სპეციალური ჯილდო.
რესურსები ინტერნეტში
კატეგორია:ვიკიპედიები ენების მიხედვით
Inquisitor latiriformis
Inquisitor latiriformis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჯულიაეტა
ჯულიაეტა (Juliaetta) — ქალაქი აშშ-ში. მდებარეობს აიდაჰოს შტატში, ლეიტის ოლქში. 2010 წლის მონაცემებით ქალაქის მოსახლეობა შეადგენს 579 კაცს.
იხილეთ აგრეთვე
კატეგორია:აიდაჰოს ქალაქები
როზა ლიმელი
როგორც წმინდანი, როზა ლიმელი არის პერუსა და სრულიად ლათინური ამერიკის კათოლიკე მოსახლეობის მთავარი მფარველი, რის გამოც იგი გამოსახულია პერუს რესპუბლიკის უმაღლესი ნომინალის ბანკროტზეც. იგი წმინდა პუდენტიანასთან ერთად აგრეთვე მიიჩნევა ფილიპინების მფარველ წმინდანადაც.
ბიოგრაფია და სასულიერო საქმიანობა
იქიდან გამომდინარე, რომ მშობლები არ ეთანხმებოდნენ მის პოზიციას, „ქრისტეს სიყვარულის გამო“ ისაბელმა ქალწულობის აღთქმის დადება გადაწყვიტა, ხოლო იმისათვის, რომ არასასურველი ქორწინება აეცილებინა თავიდან თმა გადაიპარსა, სახე და ხელები კი ცხელი ნაცრითა და წიწაკით დაიწვა. მიუხედავად მშობლების უკმაყოფილებისა, როზა დიდხანს ლოცულობდა მუხლმოდრეკილი წმიდა ზიარების წინაშე, რომელსაც იგი ყოველდღე იღებდა, რაც იმ პერიოდში მეტად იშვიათ პრაქტიკას წარმოადგენდა.
ძმის დახმარებით, მან სახლთან მდებარე ბაღში ააგოკელიის მსგავსი ოთახი და იქ ლოცვაში ატარებდა მრავალ საათს (ეს კელია დღემდე შემოინახა, ის მდებარეობს ლიმის ცენტრში). წმიდა კატერინა სიენელის მსგავსად, წმიდა როზასაც შეეძლო ღვთის ჭვრეტა და თავის მისტიკურ ხილვებში ის ესაუბრებოდა იესოს. ოცი წლის ასაკში იგი დომინიკელ ტერციართა ორდენს შეუერთდა. მინი|266x266პქ|წმინდა როზა ლიმელის სახის რეკონსტრუქცია როზა ასევე დიდად განიცდიდა იმ პერიოდის პერუში არსებულ ინდიელთა ერთობ სავალალო მდგომარეობას. მიუხედავად იმისა, რომ მას, როგორც ქალს, არ შეეძლო სამოციქულო საქმის შესრულება, იგი მათ წასაკითხად აძლევდა რელიგიურ ნაწარმოებებს და კატეხიზმოს ასწავლიდა; ლოცულობდა ყოველი ცოდვილისთვის, სურდა ყოფილიყო „ქვა, რომელიც ჩაკეტავდა ჯოჯოხეთის კარებს“, რათა მისგან ეხსნა ისინი. მათი ხსნისათვის სინანულის მრავალ მსხვერპლს იღებდა – თითქმის არაფერს ჭამდა, ეკლიან გვირგვინს ატარებდა თავზე, სხეულზე კი ჯაჭვებს, ნაღველს ისვამდა ბაგეებზე. იგი ზრუნავდა არა მხოლოდ ღარიბთა სულის ხსნაზე, არამედ მათ ხორციელ საჭიროებებზეც, განსაკუთრებით ეხმარებოდა ავადმყოფებს, ზოგიერთები სახლშიც კი მიჰყავდა, რათა უკეთ მოევლო მათთვის.
ცოტა ხნის შემდეგ, როზას მამამ ქონების უმეტესი ნაწილი დაკარგა. ოჯახს რომ დახმარებოდა, როზამ ხელი მიჰყო ქარგვას და ბაღში ყვავილების მოყვანას, სადაც ის ძველებურად ცხოვრობდა საგანგებოდ აშენებულ მცირე კელიაში. დღისით მუშაობდა, ღამის დიდ ნაწილს კი განმარტოებით ლოცვაში ატარებდა. თავისი ნამუშევარი გასაყიდად გაჰქონდა და ასე არჩენდა ოჯახს, თანხის ნაწილს კი ღარიბებს ურიგებდა.
როგორც ცნობილია, მისტიკურ ხილვათა შემდეგ, მის ცხოვრებაში დადგა სულიერი სიცარიელის პერიოდიც, მაგრამ როზა რწმენის ერთგული დარჩა: ძველებურად ლოცულობდა და იტანჯებოდა ცოდვილთა ხსნისათვის, კატეხიზმოს ასწავლიდა ინდიელებს, უვლიდა ავადმყოფებს, იბრძოდა უსამართლოდ ჩაგრულთა დასაცავად. სიკვდილამდე ცოტა ხნით ადრე, მძიმე პერიოდმა გაიარა და აღუდგა უნარი. ბოლო სამი წელი გონსალესების ოჯახში ცხოვრობდა.
1617 წლის 24 აგვისტოს, სწორედ იმ დღეს, როგორც თავად იწინასწარმეტყველა, 31 წლის ასაკში როზა ლიმელი „შეუერთდა ზეციურ საქმროს“ და გარდაიცვალა. აღსანიშნავია, რომ მთელი ლიმა დასტიროდა თავის წმიდანს და ყველას სურდა მასთან გამომშვიდობება, რის გამოც მის დაკრძალვას ათასობით ადამიანი დაესწრო. იგი დაკრძალეს ტაძრის კრიპტაში, წმიდა დომენიკეს მონასტერთან, ლიმაში.
ბეატიფიკაცია და პატრონაჟი
1668 წლის 15 აპრილს ის ნეტარად შერაცხა პაპმა კლემენტ IX-მ, ხოლო 1671 წლის 12 აპრილს პაპ კლემენტ X-ის მიერ იგი წმიდანად იქნა აღიარებული. რომის კათოლიკე ეკლესია მის სახელს მოიხსენიებს 23 აგვისტოს.
რესურსები ინტერნეტში
კატეგორია:დაბადებული 20 აპრილი კატეგორია:დაბადებული 1586 კატეგორია:გარდაცვლილი 24 აგვისტო კატეგორია:გარდაცვლილი 1617 კატეგორია:კათოლიკური ეკლესიის წმინდანები
ნიგერის პრეზიდენტი
thumb|150px|ნიგერის დროშანიგერის პრეზიდენტი — ნიგერის სახელმწიფოს მეთაური, რომელსაც მოსახლეობა ირჩევს 5 წლის ვადით.
აუკანკილჩა
რესურსები ინტერნეტში
კატეგორია:ჩილეს ვულკანები კატეგორია:ბოლივიის ვულკანები
მადნეულის სპილენძ-ტყვია-თუთიის საბადო
მინიატიურა|მადნეულის საწარმო მადნეულის სპილენძ-ტყვია-თუთიის საბადო, საშუალო სიღრმის დაბალტემპერატურული, ჰიდროთერმულ-მეტასომატური საბადო. მდებარეობს ბოლნისის რაიონის დაბა კაზრეთის მახლობლად. საბადო განლაგებულია ზედაცარცულ ვულკანოგენურ წყებაში (ძირითადად საშუალო და მჟავა შედგენილობის ტუფები, ტუფბრექჩიები, ტიფიტები და მათი გამკვეთი სხვადასხვა ტიპის ლიპარიტები და დაციტები). საბადოს რაიონში გავრცელებულია ჰიდროთერმული მეტასომატიტები — პროპილიტები და მეორეული კვარციტები. ამ უკანასკნელთანაა დაკავშირებული ბარიტ-პოლიმეტალური და სპილენძ-სულფიდური მინერალიზაცია.
გამადნება წარმოადგენს ძირითადად ლინძისებრ სხეულებს, რომლებიც სიღრმეში ძარღვისებრ სხეულებში გადადის. მადანთა ტიპების განაწილებაში დადგენილია ვერტიკალური ზონალურობა, ზევიდან ქვევით ერთმანეთს ენაცვლება: ბარიტის, ბარიტ-ტყვიის, ბარიტ-პოლიმეტალური, ბარიტ-სპილენძ-თუთიის, სპილენძ-თუთიის და სპილენძ-კოლჩედანური მადნები. ძირითადი მადნეული მინერალებია: ქალკოპოროტი, პირიტი, სფალერიტი, გალენიტი და ბარიტი. მადნეულის სპილენძ-ტყვია-თუთიის საბადოს ბაზაზე მუშაობს მადნეულის სამთო-გამამდიდრებელი კომბინატი.
საბადოს პირველაღმომჩენი: კონსტანტინე აბაშიძე, მას მიღებული აქვს სსრკ-ის საპატიო წოდება - Первооткрыватель месторождения
ლიტერატურა
კატეგორია:საქართველოს საბადოები
Green Day
Green Day — ამერიკული პანკ-როკ ჯგუფი, რომელიც ჩამოყალიბდა 1987 წელს. მისი წევრები არიან ბილი ჯო არმსტრონგი (ვოკალი, გიტარა), მაიკ დერნტი (ბას გიტარა, ვოკალი) და ტრე კული (დასარტყმელი საკრავები).
Green Day-ს ალბომებმა Insomniac, Nimrod და Warning ვერ მიაღწიეს ისეთ მასიურ წარმატებას როგორც Dookie-მ, მაგრამ ორმაგი პლატინა მიიღეს, ისევე როგორც ოქროს სტატუსები. Green Day-ს 2004 წლის როკ ოპერამ American Idiot ჯგუფს პოპულარობა მსმენელთა ახალ თაობაში მოუტანა. ამ ალბომის 7 მილიონი ასლი გაიყიდა ამერიკაში, ხოლო 28 მილიონი - მსოფლიოს სხვა ქვეყნებში. 2009 წელს გამოვიდა მათი ახალი ალბომი 21st Century Breakdown, რომელიც ერთ-ერთი ყველაზე წარმატებული ალბომი აღმოჩნდა - მსოფლიოს მასშტაბით მთლიანად გაიყიდა მისი 20 მილიონი ასლი. 2011 წელს ჯგუფმა გამოუშვა საკონცერტო ალბომი Awesome as Fuck, ტოკიოში გამართული კონცერტის ჩანაწერით. მსოფლიო მასშტაბით გაიყიდა მისი 13 მილიონი ასლი.
ჯგუფმა დღეისათვის მთლიანობაში გაყიდა 88 მილიონი ჩანაწერი მსოფლიო მასშტაბით, რომელიც 34 მილიონს ამერიკაში ითვლის. Green Day-ს მიენიჭა 5 Grammy. ასევე Green Day-ს აქვს MTV-ს ჯილდოების რეკორდული მაჩვენებელი - მათ მოაგროვეს 54 ჯილდო, აქედან 2004 წელს აიღეს 19 ჯილდო. ჯგუფს ასევე მიენიჭა 2 პლატინის ფირფიტა American Idiot-ისთვის. ჟურნალებმა Kerrang!, Spin, და Rolling Stone იგი აღიარეს ყველა დროის ყველაზე წარმატებულ პანკ-როკ ჯგუფად. Green Day-მ გავლენა იქონია პანკ-როკ მუსიკოსთა მომდევნო თაობაზე, რომელშიც შედიოდნენ Blink-182, Sum 41, Simple Plan, Good Charlotte, My Chemical Romance და სხვები.
რესურსები ინტერნეტში
კატეგორია:1990-იანი წლების მუსიკალური ჯგუფები კატეგორია:2000-იანი წლების მუსიკალური ჯგუფები კატეგორია:2010-იანი წლების მუსიკალური ჯგუფები კატეგორია:ალტერნატიული როკ-ჯგუფები კატეგორია:ამერიკული პოპ-პანკ ჯგუფები კატეგორია:ამერიკული პანკ-როკ ჯგუფები კატეგორია:1987 წელს ჩამოყალიბებული ჯგუფები კატეგორია:ალტერნატიული მუსიკალური ჯგუფები